बे मेलआव बाहागो लानाय रोजा रोजा सुबुंफोरखौ कभिड प्रटकलनि जेबो नेम खान्थिफोरखौ फालिनायखौबो नुनो मोननाय जायासै। 24 दिसेम्बरखालिसो आसामनि गाहाइ नेहाथारि जिसनु बरुवा बिथाङा मोनसे गोदान फोसावलाइ होदोंमोन जेराव रोखायै लिरनाय दंमोन दि, गोबां सुबुं जथुम दानाय जायगायावबो सा 50 नि बारा सुबुंफोरा ज’जानो हानाय नङा होननानै। नाथाय दिनैनि बे मेलआव नेहाथारि जिसनु बरुवाया गावनो फोसावनाय नेमखौनो नेवसिनायखौ रोखा नुनो मोन्दों।